સોશિયલ મીડિયા, ચેનલ, ફેસબુક, ટ્વિટર તેમ છતાં પણ ફિલ્મો એટલી સફળ થઇ શકતી નથી. પહેલાં માત્ર ન્યૂઝપેપરમાં સમાચાર આવતા હતા, છતાં પણ વાચકોને ફિલ્મના મુહૂર્તથી રિલીઝ સુધી બધી વાતની ખબર રહેતી. આજે કઇ ફિલ્મ ક્યારે બનીને તૈયાર થઇ ગઇ તેની ક્યારેક ખબર પણ પડતી નથી. પહેલાં કલાકારોની એક ઝલક મેળવવા લોકો બેકરાર રહેતા. આજે કલાકારો દર્શકોની વચ્ચે જઇને પોતાની ફિલ્મ જોવાની અપીલ કરે છે. પહેલાં લોકોના દિલમાં કલાકારો માટે જે ઇજ્જત હતી તે આજે બચી નથી. આજે ફિલ્મોના શૂટિંગ કરતાં વધુ સમય ફિલ્મના પ્રમોશન માટે વેડફવો પડે છે. તાજેતરમાં ‘કી એન્ડ કા’ ફિલ્મમાં કરીનાનો અભિનય વખણાયો હતો. હવે તે ‘ઊડતા પંજાબ’ ફિલ્મમાં જોવા મળશે.•